KINNITATUD

RMK riigihangete osakonna

juhataja käskkirjaga 1-47.2725/1.

## 1. Hanke nimetus ja viitenumber

* 1. Hanke nimetus: Piiri tee rekonstrueerimine ja Vahuri tee ehitamine
  2. Viitenumber: 259558
  3. Klassifikatsioon: teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Piiri tee (1,63 km) ja Vahuri tee (1,53 km), mis asuvad Tartu maakonnas, Peipsiääre vallas, Lümati, Piirivarbe ja Punikvere külas, ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Laanekraav OÜ** poolt koostatud „Piiri tee rekonstrueerimise ja Vahuri tee ehitamise projekt“. (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 2000 eurot,** kas:

5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Piiri tee rekonstrueerimine ja Vahuri tee ehitamine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Piiri tee (1,63 km) ja Vahuri tee (1,53 km) asuvad Tartu maakonnas, Peipsiääre vallas, Lümati, Piirivarbe ja Punikvere külas RMK katastriüksustel 57601:002:0188; 57601:002:0680 ja 57602:002:0990.

Juurdepääs on tagatud Piiri teele (14101) Saare - Pala - Kodavere teelt (km 18,778) ja Vahuri teele (14106) Ranna - Kääpa teelt (km 4,212) algavate ristumiskohtade kaudu.

Vajalikud raietööd on RMK poolt enamuses osas tehtud. **Hinnanguliselt on jäänud tegemata raieid 50 tm ulatuses, mis tuleb teha ehituse töövõtjal.** RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine ja freesimine (6,38 ha). Kännud juuritakse või freesitakse kogu trasside ulatuses sealt, kus kasvab tihe võsa ja peenmets ning mets. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Kivide, kändude ja puidu asetamine kraavide mulletesse on keelatud. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Enne kraavide setetest puhastamist tuleb Kadrina ojalt ja Koobamäe peakraavilt eemaldada voolutakistused ja koprapaisud (2tk+1tk). Likvideeritud koprapaisu materjali peab paigaldama veejuhtme servast vähemalt 5 m kaugusele juhul, kui materjal ei sega maa kasutamist või ära vedama. Koprapaisude lammutamise ja kaevetööde vahele peaks jääma piisavalt pikk periood, mille käigus leondunud pinnas saaks vabaneda liigsest veest ja saavutada stabiilsuse.

Rekonstrueeritava Piiri tee truup T/3-2 on 40PT10, mida on vaja pikendada 2m võrra. T/2-T/6 ja T/17 on ehitatavad mahasõidu- ja äravoolutruubid. Ehitataval Vahuri tee truup T/7 (50PT6) on vaja pikendada 4m võrra ning korrigeerida truubi paigaldussügavust -20cm võrra, ette on nähtud ka uue KOK otsaku ehitus. Truubid T/8-T/16 on ehitatavad mahasõidu- või äravoolutruubid. Riigipoolt hooldataval Kadrina ojal paiknev truup T/1 on amortiseerunud ning vajab rekonstrueerimist. Olemasolev truup 100B10BET asendatakse Di1400mm ja pikkusega 18m plasttruubiga. Plasttruubile on ettenähtud ehitada alus, mis koosneb järgnevatest kihtidest: 20cm liiv +geotekstiil (Deklareeritud tõmbetugevus MD/CMD ≥20 kN/m, 5,0 m lai , mittekootud) +25cm killustik f.16-32mm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Kokku rekonstrueeritakse 3 tk, ehitatakse 15 tk lisaks ka üks veeviimar (30PT12) Piiri teele pk.3. Kõikidele truupidele on ette nähtud ehitada otsakutele kindlustised järgnevate tüüpotsakutega: Kokku rajatakse 11 mattotsakutega (MAO) ja 7 kiviotsakut kivikindlustusega (KOK) plasttruupi. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013).

**Piiri tee** (1,63km) rekonstrueerimine saab alguse Saare-Pala-Kodavere maanteelt (km 18,778) nr.14101 ja lõpeb kvartalil HL476 er.4 kuhu rajatakse T-kujuline tagasipööramise koht. Asfaltkattega mahasõidukoht riigiteelt on rajatakse Teelahendused OÜ poolt koostatud projekti alusel (Töö nr.PP-21-01-02). Teetrass kulgeb vahemikus pk.0-pk.12 mööda olemasolevat tee muldkeha, mille sõiduosa laius on vahemikus 2,5m-3,0m. Teekatendit on lähiminevikus taastatud 10cm purustatud kruusakihiga, milles on löökauke ja pikki roobad (h-5cm). Olemasolev kruusakihi paksus jääb vahemikku 10-20cm. Olemasoleva teemulde laius on 5,0m-6,0m ja teekraavide (02, 301) siseservade kaugus olemasoleva tee teljest 4,0m. Alates pk.12 kulgeb tee trass mööda olemasolevat metsasihti, mis on roopasse sõidetud. Teekraavid (301) ja eesvool (300) on värskelt rekonstrueeritud. Riigipoolt hooldatav eesvool Kadrina oja ei vaja rekonstrueerimist vaid vajab paisutuse likvideerimiseks truubist T/1 voolutakistuste sh. koprapaisude eemaldamist 0,96km ulatuses.

Piiri tee telje asukoht ei muutu, rekonstrueeritud tee jääb kopeerima olemasolevat telge. Vahemikus pk.5-pk.6 peab tee jääma Halliku metskond 41 katastriüksusele. Edro kü. piiritähised on looduses nähtavad ning tähistatud. Olemasolevate kraavide (301) ja ehitatavate teekraavide (03, 04, 05 ja 06) siseservade vahekaugus peab jääma 8,0m, mis võimaldaks vahemikus pk.12-pk.16 teemulde parameetritega 6,0/7,5 H-50cm rajamist. Tee- ja rajatiste muldkeha rajatakse teekraavidest saadavast pinnasest, muldesse sobimatu huumuspinnas paigaldatakse metsapoolsesse serva ning tasandatakse. Vahemikus pk.4-pk.12 tuleb samuti olemasolevat tee muldkeha laiendada kr. 03 ja 05 saadava pinnasega. Vahemikus pk.0-pk.4 tuleb teealust tõsta juurde veetavast looduslikust kruusast tõstetud aluse pealt laius peab olema vähemalt 6,0m. Olemasolev alus on vaja tasandada, laiendada, paigaldada geotekstiil pinnase segunemise vältimiseks ning ehitada teekatend. Teekatend on rajatakse kahes osas pk.+30-pk.12 pealt laius 4,5m katte alumine kiht sorteeritud kruusast positsioon nr 4 20cm, ülemine kiht purustatud kruusast positsioon nr 6 geotekstiilile ja pk.12-pk.16 pealt laius 4,5m katte alumine kiht sorteeritud kruusast positsioon nr 4 30cm, ülemine kiht purustatud kruusast positsioon nr 6 10cm geotekstiilile. Geotekstiili peab olema (Deklareeritud tõmbetugevus MD/CMD ≥20 kN/m, 5,0 m lai , mittekootud). Mahasõidukohad on rajatakse M3 L-10m ja R-10m ja T kujuline tagasipööramisekoht TP-T R-17,75/20m, haarade pikkusega 50m. Mahasõidukohad M3 on rajatakse ilma kulumkihita (sh. ka pk.16 Suve kü-le). Asfaltkattega mahasõidukoht (14101) Saare - Pala - Kodavere maanteelt on rajatakse OÜ Teelahendused poolt koostatud projekti alusel.

**Vahuri tee** (1,53km) saab alguse (14106) Ranna-Kääpa teelt (km 4,212) kuhu rajatakse Maanteeameti nõuetele vastav mahasõidukoht. Tee lõpeb kvartalil HL310 er.1 kuhu rajatakse tagasipööramise koht. Tegemist on uue ehitatava tee, mis kulgeb mööda kvartali HL310 lõunaserva ja mööda kvartali HL309 sihti mööda. Teetrass paikneb vahemikus pk.8-pk.14 ilma äravooluta sulglohus, mille tõttu on alal liigniiskuse tunnused. Pk.9 on maapinnal paiknevaid kive läbimõõduga alates 30cm. Kivid on vaja likvideerida ning koondada teetrassilt enne kraavide ja tee muldkeha rajamist. Olemasolevat trassi vahemikus pk.0-pk.14 ei ole, ehitatava tee trass kulgeb mööda puittaimestikuga kaetud RMK ja eramaade piiri. Teetrass kulgeb valdavalt mööda mineraalpinnaseid va. vahemikus pk.+30-pk.1+64 läbib tee õhukest turbaala (kihi paksus 40-60cm). Äravoolukraav 08 on täielikult amortiseerunud ning maapinnal vaevu märgatav veejuhe, mis suubub truubi T/7 (50PT6) kaudu riigieesvoolu Koobamäe peakraavi. Koobamäe peakraavilt tuleb eemaldada voolutakistused ja 1 koprapais, mis tekitasid paisutuse truubis T/7 (kr.50, 94). Truup T/7 tuleb rekonstrueerida st. paigaldada 20cm sügavamale ja pikendada 4m võrra. Teekraav 14 ja äravoolukraav 13 on amortiseerunud ning tuleb rekonstrueerida. Äravoolukraav 13 tuleb rekonstrueerida kvartalite HL311 ja HL312 piiril kuni pk.0 (752m). Peale tööde teostamist Elle katastriüksusel (T/7) tuleb ligipääsutee Songru kü-le taastada endises mahus, vajadusel täita tekkinud rööpad purustatud kruusaga. Ehitatavate teekraavide (09, 10, 11, 12) ja nõvadest (15, 16) saadavast pinnasest tuleb ehitada tee muldkeha. Teekraavid tuleb ehitada siseservade vahekaugusega min.8m, millele ehitatakse muldkeha H 30-50cm pealt laiusega 6,0m. Enne kraavide kaevamist peab olema teetrass kogu ulatuses juuritud ja kivid, mis segavad teemulde ehitust koondatud. Pk.2 ja pk.14 rajatakse tee sisekurvidesse kaks 2,5m laiust laiendit st. vahemikus pk.1+52-pk.1+76 ja 12+75-pl.12+99 on teekatte pealt laius 7,0m. Pk.7-pk.8A vahel paiknev maapinna kõrgem ala tuleb madalamaks kaevata. Mahakaevatud pinnase saab ära kasutada tee ja rajatiste mullete ehitusel.

Pk.3 - pk.7 ja pk.12A - pk.14 tuleb teekraavide nõlvasid kindlustada geotekstiilile paigaldatava killustikuga vastavalt tüüpjoonisele Tallinn 2019 joonis 1.2 (tüüp Kkl).

Ehitatavale Vahuri teele rajatakse kahekihiline kruuskatend. Alumine kiht sorteeritud kruusast positsioon nr 4 30cm, ülemine kiht purustatud kruusast positsioon nr 6 10cm geotekstiilile. Geotekstiili peab olema (Deklareeritud tõmbetugevus MD/CMD ≥20 kN/m, 5,0 m lai , mittekootud). Tee kruuskatte laius on 4,5m.

Mahasõidukohad M1 R-10 L-20m kurvidele pk.2 ja pk.14 ja üks Lemke ja Metsavenna kü. piirile. Mahasõidukohad M3 R-10 ja L-10 ja T kujuline tagasipööramise koht TP-T R-17,75/20 haarade pikkusega 30m. Mahasõidukohad M1 ja M3 rajatakse ilma kulumkihita 40cm sorteeritud kruusast positsioon nr 4. Kruuskattega mahasõidukoht (14106) Ranna - Kääpa teelt 4,21km rajatakse OÜ Teelahendus poolt koostatud projekti alusel.

Mahasõidukohad riigiteelt nr 14101 Saare - Pala - Kodavere km 18,778 ja Piiri teele ning riigiteelt nr 14106 Ranna - Kääpa km 4,212 ja Vahuri teele ehitatakse vastavalt Teedelahendused OÜ projekti „Tartu maakonnas Peipsiääre vallas Piirivarbe külas, Riigitee 14101 Saare-Pala-Kodavere km 18,778 ja Piiri tee ning Lümati külas, Riigitee 14106 Ranna-Kääpa km 4,212 ja Vahuri tee ristumiskohtade rekonstrueerimise põhiprojekt“ (töö nr. PP-21-01-02).

Mahasõiduteede lõikumine riigiteega rajatakse Piiri teel 70˚ nurga all ja Vahuri teel 70˚ nurga all. Piiri mahasõidutee rajatakse 18 m ulatuses riigitee katte servast a/b kattega ning edasi 12m kruuskattega. Vahuri mahasõidutee rajatakse 28 m ulatuses riigitee katte servast kruuskattega. Ristumiskohtade pikikalle Piiri teel on 3,0% ja Vahuri teel on 2,5%. A/B kattega juurdepääsuteele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate. Rajatav vertikaallahendus tuleb kokku viidud riigiteel oleva vertikaallahendusega.

Piiri tee A/B kate on järgmine:

* + Tihe asfaltbetoon AC 16 surf h=9cm
  + Killustikalus kiilumismeetodil fr 32/63 h=20cm
  + Geotekstiil (Deklareeritud tõmbetugevus MD/CMD ≥20kN)
  + Dreenkiht (dreenivus minimaalselt 1m/ööp) h=min20cm
  + Täitepinnas (dreenivus minimaalselt 0,5m/ööp) h=min20cm
  + Aluspinnas – liivsavi

Vahuri tee juurdepääsutee kruuskate on järgmine:

* + Purustatud kruus (positsioon nr 6) h=12cm
  + Kruusalus sorteeritud kruus (positsioon nr 4) h=20cm
  + Geotekstiil (Deklareeritud tõmbetugevus MD/CMD ≥20kN)
  + Täitepinnas (dreenivus minimaalselt 0,5m/ööp) h=min20cm
  + Aluspinnas –liiv

Piiri tee ristumiskoha juures asub olemasolev mahasõidu Ø750mm betoontruup on ettenähtud puhastada. Piiri mahasõiduteel paikneb olemasolev Telia Eesti AS sidekaablid, mis on ette nähtud kaitsta kaitsetoruga. Kaabli kaitsmisel kasutada 110mm poolitatavat toru. Toru tähistada ca 20...30cm kõrgusel torus märkelindiga ning otsad pallmarkeriga. Toru ümbritseda liivaga. Kaevise tagasitäide tee muldkehas tihendada 20...30cm kihtide kaupa.

Ristumiskohale paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehituse järgselt enne objekti üleandmist tuleb teostad ka objekti teeäärte niitmine rohust min 2m. (P-2m+V-2m).

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
4. Projektis toodud teealuse (Kruus pos.3 (f.0/63mm)) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

1. Projektis toodud teekatte kulumiskihi (Kruus pos.6 (f.0/31,5mm)) asemel purustatud kruusa positsioon nr 6 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.).

Töö tehniliseks aluseks on **Laanekraav OÜ** poolt koostatud „Piiri tee rekonstrueerimise ja Vahuri tee ehitamise projekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt